Republica federal

Una república federal, ye un estau que ye una federación y una republica. Una republica se define como un estau an toz os gubernants y funcionarios publicos han estau esleitos democraticament y no pas por herencio u designación d'un hombre. Asinas as monarquías constitucionals u parlamentarias no son republicas per se, ya que o chefe d'estau u monarca tien ista distinción de traza hereditaria, anque o chefe de gubierno siga esleito democraticament. As republicas pueden organizar-se politicament como republicas parlamentarias u republicas presidencialistas.

Una federación ye un estau formato por un numero de rechions autonomas (a sobén ditas "estaus"), unitas por un gubierno central federal. En una federación l'autogubierno d'as rechions autonomas (esleito democraticament por os ciudadans de dita rechión) ye reconoixito por una constitución propia y no puet estar revocato por una decisión unilateral d'o gubierno central.

Tres estaus se describen a si mesmos explicitament como republicas federals: a Republica Federal d'Alemanya, a Republica Federal de Nicheria y a Republica Federal Democratica d'Etiopía. Una variant d'iste nombre ye "republica federativa", que apareixe en o nombre oficial de Brasil. Antimás, Mexico y os Estaus Unius se definen como "estaus unitos". No todas as federacions son republicas; por eixemplo Canadá y Australia tienen una monarquía constitucional federal, dividita en rechions autonomas.

 Lista de Republicas Federals 
 Contemporanias 
FederaciónTipoSubdivisionsChefe d'estauAlemaniaRepublica FederalestausPresident FederalArchentinaRepublicaProvinciasPresidentAustriaRepublicaestausPresident FederalVenezuelaRepublica BolivarianaestausPresidentBosnia y HerzegovinaRepublica y federaciónPresidencia (3 miembros)BrasilRepublica FederativaestausPresidentComorasUnión Islas semi-autonomasPresidentEstaus Unius d'AmericaEstaus Uniusestaus, territorios y dependenciasPresidentEtiopíaRepublica Democratica FederalRechions y ciudazPresidentIndiaRepublicaestaus y territoriosPresidentMexicoEstaus UniusestausPresidentMicronesiaestaus Federatos estausPresidentNicheriaRepublica FederalestausPresidentRusiaFederaciónSubchectos federalsPresidentSuizaConfederaciónCantonsConsello Federal Suizo

 Historicas 
Unión de Republicas Socialistas Sovieticas 
Provincias Unitas d'America Central
Yugoslavia
Checoslovaquia
Republica d'as Dos Nacions (encara que yera una traza de monarquía)
Serbia y Montenegro

 Ficticias 
 Republica Galatica (Guerra d'as Galaxias)
 Nueva Republica (Guerra d'as Galaxias)
 Federación Unita de Planetas (Star Trek)

 Se veiga tamién 
 Republica
 Federación

Categoría:Formas de gubierno